Video: Popgroep se gemiddelde ouderdom is 84Skermskoot uit die video ŉ Musiekgroep in Okinawa, Japan, met ŉ gemiddelde ouderdom 84, het sopas hul eerste musiekvideo vrygestel. Een van die voorwaardes om by “KBG84” aan te sluit, is om minstens 80 jaar oud te wees. Die groep van 40 lede word gelei deur Miki Hanashiro (90) en Tomi Menaka (91). Die groep dans terwyl hulle sing, maar hul choreografie is natuurlik nie so energiek soos ander groepe nie. Hulle maak ŉ debuut met “Kom en dans Kohama-eiland” (小 浜 島). Die groep se naam, KBG84, kom van “Kohamajima Ba-chan Gasshodan” wat rofweg vertaal kan word as “Kohama-eiland se ouma-koor” en “84” vir hul gemiddelde ouderdom. KBG84 het in Junie ook ŉ vertoning in Tokio by die eX Klub Shinagawa Prince Hotel gehou. Al die kaartjies is uitverkoop.